
 लेखकः शान्ति चौधरी


दंगाहा थारू
१


 माघ हमार ठारून्हक बराभारी टिउहार हो। माघ लौव बर्षक रूपम फे मनाजईठा। माघम् डुरडुर बैठुयन सबजन घर अइठ। माघ पुसक् अन्टिम डिनसे मनाजईठा।

२


 पुसक् अन्टिम डिन सुरा मर्ठ। राटभर् मटान् घर धुम्‍रु गैठ। उ राट् गाँउक् गर्ढुरेन् निसुट्ट। आगी टप्ने ढुम्‍रु गैठ।

३


 जन्याव जुन् ढिक्रि रोटि पकैठ। टरूल गैजी उसिन्ठ। सब् खैनापिना बनैठ। अङ्नम आगी बर्ठ।

४


 बिहान् हुईबेर नच्टि लड्यम लहाय जैठ। सलगाँउक् सङघ जैठ। टिका लगाख सबजन घर घर अईठ।

५


 घर आख अङ्नम बैट्ठ। आगि टप्ठ। जन्याव सब खैनापिना डेठन्। ग्वाराफे ढोडेठन्। सक्‍कु जहन ढ्वाग सलाम लग्ठ। सक्‍कुजन सङघ बैट्ख मिठमिठ खैठ।

६


 सिकार, मच्छी, जाँर, डारू खानपिन कर्ठ। चिट्ट बुझल् निबुझल् सब बाटचिट कर्ठ। बर्षभर काम कर्ना सल्‍ला कर्ठ।

७


 डिनख सबजन माघ मान जैठ। गाँउक् सबजन माघ मन्ठ। आपनसे बुह्रापाखा, मान्यजनसे भेटघाट कर्ठ। आशिर्वाड फे लेठ।

८


 माघक् नच्ना चलनफे बा। सबजन मघौटा नाच नच्ठ। राहारङगी कर्ठ। घरघर् जाख नाचगान कर्ठ।

९


 उमेर अनुसारक समुह समुह बन्ख नच्ठ। छोटीछोटी लर्का बराबरा मनै सब नच्ठ। गिट फे मेरमेरक् गैठ। मन्ड्रा फे बर मजासे बजैठ।

१०


 घरघर नाचबेर रूप्या उठैठ। कौनो कौनो घर ट पैंसा लुटैठ। नचन्यन् उल्टाछाटी होख रूप्या लुट्ठ। नाच क सेक्ठट नच्नौरी कैठ। असिख माघ बर मजासे मनाजाइट्।

शीर्षक पृष्ठ


 माघ

अगाडिको आवरण पृष्ठको भित्रपट्टी




 
  यस पुस्तकको बारेमाः

The End

